open-index/open-wikipedia-markdown huggingface dataset:
บ้านพิพิธภัณฑ์

**บ้านพิพิธภัณฑ์** ตั้งอยู่ที่บ้านเลขที่ 170/17 หมู่ที่ 17 ซอยศาลาธรรมสพน์ 3 ถนนศาลาธรรมสพน์ (ถนนต่อจากปลายถนนพุทธมณฑลสาย 2 ด้านทางรถไฟ) แขวงศาลาธรรมสพน์ เขตทวีวัฒนา กรุงเทพมหานคร 

บ้านพิพิธภัณฑ์ เป็นสถานที่รวบรวมและจัดแสดงข้าวของเครื่องใช้ในชีวิตประจำวันของชาวบ้านชาวเมืองราวยุค พ.ศ. 2500 ในรูปแบบของเรือนร้านย่านตลาด กิจการบ้านพิพิธภัณฑ์เป็นกิจการเพื่อสาธารณประโยชน์ โดยได้รับความอนุเคราะห์สนับสนุนจากประชาชนและองค์กรต่างๆ อย่างสม่ำเสมอ ที่ดินและอาคารหลักได้จากการบริจาค สิ่งของที่จัดแสดงส่วนใหญ่ได้ก็จากการบริจาค เปิดให้ประชาชนเข้าศึกษาเยี่ยมชมเป็นครั้งแรกเมื่อวันเสาร์ที่ 14 กรกฎาคม พ.ศ. 2544

## พื้นที่จัดแสดง
บ้านพิพิธภัณฑ์ประกอบด้วยอาคาร 2 หลัง   
### อาคารหลังที่ 1
#### ชั้น 1
มีส่วนต้อนรับและจำหน่ายบัตรเข้าชม จำหน่ายสินค้าและของที่ระลึก กับส่วนนิทรรศการซึ่งประกอบด้วยร้านขายยา ร้านขายของเล่นโบราณ ร้านขายขนมและของเล่นชาวบ้าน
#### ชั้น 2
มีโรงหนัง ร้านตัดผม-ตัดเสื้อ ร้านให้เช่าหนังสือ ร้านถ่ายรูป ห้องครัว บ้านสุวัตถี และห้องแสดงสิ่งของได้รับบริจาคที่ยังไม่ได้จัดหมวดหมู่
#### ชั้น 3
มีห้องเรียน ห้องนายอำเภอ ร้านขายแผ่นเสียง วิทยุ โทรศัพท์มือถือ ร้านสรรพสินค้า

### อาคารหลังที่ 2
บ้านพิพิธภัณฑ์หลังที่ 2 จัดแสดงเฉพาะชั้นล่างชั้นเดียว มีร้านขายกาแฟ ร้านทำฟัน ร้านขายเครื่องเขียนแบบเรียน ร้านขายทอง ร้านขายของจิปาถะ  

## แหล่งข้อมูลอื่น
*ข้อมูลของบ้านพิพิธภัณฑ์

* 

หมวดหมู่:พิพิธภัณฑ์ในเขตทวีวัฒนา
จอห์น คาแซล

**จอห์น ฮอลแลนด์ คาแซล** (12 สิงหาคม ค.ศ. 1935 - 12 มีนาคม ค.ศ. 1978)  เป็นนักแสดงชาวอเมริกันเชื้อสายอิตาลี เคยได้รับการเสนอชื่อเข้าชิงรางวัลลูกโลกทองคำ  และประสบความสำเร็จเป็นช่วงสั้นๆ ในทศวรรษ 1970

จอห์น คาแซล เกิดที่เมืองบอสตัน รัฐแมสซาชูเซตส์ บรรพบุรุษเป็นชาวอิตาลีที่อพยพมาจากเกาะซิซิลี เมื่อทศวรรษ 1890 เขาเริ่มศึกษาวิชาการแสดงที่วิทยาลัยโอเบอร์ลิน และวิทยาลัยบอสตัน  เขาใช้ชีวิตวัยรุ่นสนิทสนมกับอัล ปาชิโน ขณะทำงานเป็นพนักงานส่งของที่บริษัทน้ำมัน สแตนดาร์ดออยล์  และเริ่มการแสดงละครเวทีร่วมกัน ทั้งคู่ได้ร่วมงานกันในเวลาต่อมาในภาพยนตร์ 3 เรื่อง คือ *[[เดอะก็อดฟาเธอร์]]* (1972),  *[[เดอะก็อดฟาเธอร์ ภาค 2]]* (1974) และ *[[Dog Day Afternoon]]* (1975)

คาแซลพบกับเมริล สตรีป ระหว่างการแสดงละครเวทีในปี ค.ศ. 1976 และหมั้นกัน ขณะนั้นเธอยังเป็นนักแสดงเล็ก ๆ ไม่มีชื่อเสียง ทั้งคู่ได้ร่วมงานกันในภาพยนตร์เรื่อง *[[เดอะ เดียร์ฮันเตอร์]]*  กำกับโดยไมเคิล ชิมิโน ซึ่งเป็นภาพยนตร์เรื่องสุดท้ายในชีวิตการแสดงของคาแซล  เขาได้รับการวินิจฉัยว่าป่วยเป็นโรคมะเร็งกระดูกก่อนเริ่มการถ่ายทำไม่นาน ผู้กำกับจึงกำหนดคิวการถ่ายทำฉากที่คาแซลต้องร่วมแสดงก่อน  หลังจากการถ่ายทำส่วนของคาแซลเสร็จได้ไม่นาน จอห์น คาแซล ก็เสียชีวิตเมื่อวันที่ 12 มีนาคม ค.ศ. 1978 อายุ 42 ปี

จอห์น คาแซล มีผลงานแสดงภาพยนตร์เพียง 5 เรื่อง รวมทั้งเรื่องที่ 6 คือ *[[เดอะก็อดฟาเธอร์ ภาค 3]]* ซึ่งออกฉายในปี ค.ศ. 1990 หลังจากเขาเสียชีวิตไปแล้ว 12 ปี โดยนำฟุตเตจเก่าที่เคยถ่ายไว้กลับมาตัดต่อใหม่ ภาพยนตร์ที่คาแซลร่วมแสดง ได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยมทั้ง 6 เรื่อง เป็นนักแสดงเพียงคนเดียวที่ยึดถือสถิตินี้ 

## ผลงาน
* The Godfather (1972)
* The Conversation (1974) - ได้รับการเสนอชื่อเข้าชิงรางวัลลูกโลกทองคำ
* The Godfather: Part II (1974)
* Dog Day Afternoon (1975)
* The Deer Hunter (1978)
* The Godfather: Part III (1990)

## อ้างอิง

## แหล่งข้อมูลอื่น
* 

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:บุคคลจากบอสตัน
หมวดหมู่:เสียชีวิตจากมะเร็งปอด
แจ็กสันวิลล์

**แจ็กสันวิลล์** (อังกฤษ : Jacksonville, Florida) เป็นเมืองที่ใหญ่ที่สุดในรัฐฟลอริดา ประเทศสหรัฐอเมริกา ในปี พ.ศ. 2550 เป็นเมืองที่มีจำนวนประชากรมากเป็นอันดับที่ 12 ของประเทศ คือประมาณ 805,605 คน 

## เมืองพี่น้อง
แจ็คสันวิลล์มีเมืองพี่น้องทั้งสิ้น 6 เมือง ได้แก่ 

*  - บาเฮียบลังกา, อาร์เจนตินา 
*  - มูร์มังสค์, รัสเซีย 
*  - มาซาน, เกาหลีใต้ 
*  - นองส์, ฝรั่งเศส 
*  - ยิงโคว, จีน 
*  - พอร์ตเอลิซาเบท, แอฟริกาใต้ 

## สถาปัตยกรรม
Downtown Jacksonville มีเส้นขอบฟ้ากับอาคารที่สูงที่สุดเป็นธนาคารแห่งอเมริกาทาวเวอร์สร้างในปี 1990 เป็นศูนย์ Barnett ธนาคาร มีความสูง 617 ฟุต (188 เมตร) และรวม 42 ชั้น โครงสร้างที่มีชื่อเสียงอื่น ๆ รวม 37 ชั้นอาคาร Modis (รวมฐาน flared ที่โดดเด่นทำให้อาคารในการกำหนดเส้นขอบฟ้า Jacksonville), เดิม สร้างขึ้นในปี 1972-74 โดยอิสระชีวิตและ บริษัท ประกันอุบัติเหตุและ 28 ชั้น Riverplace Tower ซึ่งเมื่อแล้วเสร็จในปี 1967 เป็นสำเร็จรูปที่สูงที่สุดในโครงสร้างคอนกรีต - tensioned โพสต์ในโลก

## อ้างอิง

## แหล่งข้อมูลอื่น
* Jacksonville & & the Beaches Convention and Visitors Bureau
* Jacksonville Sisters Cities Association 
* City of Jacksonville Official Site
* Duval County Schools
* Jacksonville.com - Florida Times-Union
* Ebook on President Grover Cleveland's visit to the 1888 Sub-Tropical Expo
* Jacksonville Chamber of Commerce
* Jacksonville's Lower St. Johns River Watershed - Florida DEP 
* 
* Jacksonville Public Library
* Jacksonville Demographics

หมวดหมู่:เมืองในรัฐฟลอริดา
ไมแอมี

**ไมแอมี** () เป็นมหานครชายฝั่ง ตั้งอยู่ทางตะวันออกเฉียงใต้ของรัฐฟลอริดาในสหรัฐ โดยเป็นเมืองที่มีประชากรมากที่สุดเป็นอันดับ 3 บนชายฝั่งตะวันออกของสหรัฐ และเป็นเมืองที่ใหญ่เป็นอันดับ 7 ของประเทศ เมืองนี้ยังมีตึกระฟ้ามากเป็นอันดับ 3 ในสหรัฐ โดยมีมากกว่า 300 ตึก ซึ่งในจำนวนนี้ 55 ตึกมีความสูงมากกว่า 491 ฟุต (150 ม.)

ไมแอมีเป็นศูนย์กลางสำคัญด้านการเงิน การพาณิชย์ วัฒนธรรม ศิลปะ และการค้าระหว่างประเทศ และยังมีชื่อเล่นว่า "เมืองหลวงแห่งลาตินอเมริกา" เนื่องจากเป็นหนึ่งในเมืองของชนกลุ่มน้อยที่ใหญ่ที่สุดในสหรัฐ โดยประชากรกว่า 72.7% มีเชื้อสายฮิสแปนิกและลาติน

นอกจากนี้ยังมีท่าเรือสำราญที่พลุกพล่านที่สุดในโลกทั้งในด้านผู้โดยสารและสายการเดินเรือ โดยมีการเรียกตัวเองว่าเป็น "เมืองหลวงแห่งเรือสำราญของโลก" รวมถึงยังเป็นศูนย์กลางการท่องเที่ยวที่สำคัญสำหรับนักท่องเที่ยวจากต่างประเทศ โดยเป็นจุดหมายปลายทางยอดนิยมอันดับที่ 2 ของประเทศรองจากมหานครนิวยอร์ก

## ภูมิอากาศ
ไมแอมีถูกจัดว่ามีลักษณะภูมิอากาศแบบมรสุมเขตร้อน แม้ว่าที่ตั้งของเมืองจะอยู่เหนือเส้นทรอปิกออฟแคนเซอร์ เนื่องจากอุณหภูมิเฉลี่ยของเมืองสูงกว่า 18 องศาเซลเซียสตลอดทั้งปี ด้วยอิทธิพลของกระแสน้ำอุ่นกัลฟ์สตรีมที่ไหลผ่าน

ฤดูร้อนอากาศร้อนและชื้น โดยมักจะมีพายุเฮอร์ริเคนเกิดขึ้นในระหว่างเดือนมิถุนายนถึงพฤศจิกายน ฤดูหนาวมีเพียงช่วงสั้น ๆ อากาศอบอุ่นและแห้งกว่าช่วงฤดูร้อน ปริมาณฝนรวมทั้งปีอยู่ที่ 1,700 มิลลิเมตร และมีแสงแดดรวมทั้งปีมากกว่า 3,100 ชั่วโมง

## อ้างอิง


หมวดหมู่:เมืองในรัฐฟลอริดา
วัดเกตการาม (จังหวัดเชียงใหม่)

**วัดเกตการาม** ตั้งอยู่ที่ตำบลวัดเกต อำเภอเมืองเชียงใหม่ จังหวัดเชียงใหม่ ตั้งอยู่ใกล้กับถนนเลียบริมแม่น้ำปิง ซึ่งย่านนี้ถือเป็นสถานที่ท่องเที่ยวเชิงอนุรักษ์ของจังหวัดเชียงใหม่

วัดเกตการาม เป็นวัดเก่าแก่ของเมืองเชียงใหม่ สร้างในปี พ.ศ. 1971 สมัยพญาสามฝั่งแกน ย่านวัดเกตอยู่ริมฝั่งตะวันออกของแม่น้ำปิง ถือเป็นย่านเศรษฐกิจสำคัญของเชียงใหม่มาตั้งแต่อดีต ปัจจุบันย่านวัดเกตเป็นทั้งย่านที่อยู่อาศัย และย่านท่องเที่ยวทางวัฒนธรรมของเมืองเชียงใหม่

พิพิธภัณฑ์วัดเกตการามก่อตั้งขึ้นโดยความร่วมมือของศรัทธาวัดเกต เมื่อวันที่ 19 ธันวาคม พ.ศ. 2542 มีคณะกรรมการวัดเกตการามเป็นผู้ดูแล อาคารของพิพิธภัณฑ์แห่งนี้เคยเป็นกุฏิพระครูชัยศีลวิมล (พ.ศ. 2429 – 2500)  เรียกกันว่า "โฮงตุ๊เจ้าหลวง" การเข้าชมพิพิธภัณฑ์โดยปกติแล้ว คุณลุงจริน เบน ศรัทธาวัดทำหน้าที่ในการดูแล และต้อนรับเยี่ยมผู้ชม หากแต่ยามใดที่ไม่มีผู้ดูแลประจำอยู่ ณ ที่นั้น ผู้ต้องการเข้าชมสามารถที่จะกดกริ่ง เพื่อเรียกให้คนมาเปิดประตู   เมื่อสอบถามเจ้าอาวาสเพิ่มเติมได้ทราบว่า ก่อนที่จะจัดตั้งพิพิธภัณฑ์ คณะกรรมการวัดไปดูการจัดแสดงของพิพิธภัณฑ์วัดร้องเม็งมาก่อน และเห็นว่า ชุมชนวัดเกตการามมีวัตถุทางวัฒนธรรมที่สามารถจัดแสดงได้เช่นกัน จึงต้องการที่จะจัดตั้งเป็นพิพิธภัณฑ์ขึ้นมา เพื่อเก็บรักษาวัตถุที่มิได้ใช้ในชีวิตประจำวันในปัจจุบันแล้ว

วัดเกตการาม ได้รับการขึ้นทะเบียนโบราณสถาน เมื่อวันที่ 27 ตุลาคม พ.ศ. 2524

## ภาพ

ไฟล์:(2023) วัดเกตการาม อ.เมือง จ.เชียงใหม่ (2).jpg|พระประธานในอุโบสถ
File:(2023) วัดเกตการาม อ.เมือง จ.เชียงใหม่ (22).jpg|อาคารพิพิธภัณฑ์
File:(2023) วัดเกตการาม อ.เมือง จ.เชียงใหม่ (20).jpg|พระธาตุเกศแก้วจุฬามณี


เกตการาม
หมวดหมู่:โบราณสถานในจังหวัดเชียงใหม่
119

**119** เป็น จำนวนธรรมชาติ อยู่ถัดจาก 118 (หนึ่งร้อยสิบแปด) และอยู่ก่อนหน้า 120 (หนึ่งร้อยยี่สิบ)

## ความหมาย
* 119 เป็นเลขอะตอมของอูนอูนเอนเนียม

หมวดหมู่:จำนวนเต็ม
120

**120** เป็น จำนวนธรรมชาติ อยู่ถัดจาก 119 (หนึ่งร้อยสิบเก้า) และอยู่ก่อนหน้า 121 (หนึ่งร้อยยี่สิบเอ็ด)

## ความหมาย
* 120 เป็นเลขอะตอมของอูนไบนิลเลียม

หมวดหมู่:จำนวนเต็ม
ภาษามักอินดี

**ภาษามักอินดี** (Mag-indi) หรือ**ภาษาบาโลกา** เป็นภาษากลุ่มซัมบัล มีผู้พูดราว 5,000 คน ใช้พูดในชุมชนชาวเอตาในเมืองซัมบาเลส และฟลอริดาบลังกา (รวมใน Nabuklod) และโปรัก และยังมีผู้พูดภาษานี้ใน Lumibao และ Maague-ague

## อ้างอิง

## อ่านเพิ่ม

*  – sample phrases in Indi, Kapampangan, Tagalog and English.

## แหล่งข้อมูลอื่น

มักอินดี
เดอะ เดียร์ ฮันเตอร์

**เดอะ เดียร์ฮันเตอร์** (The Deer Hunter) เป็นภาพยนตร์อเมริกันแนวดรามา-สงคราม ที่ออกฉายในปี พ.ศ. 2521 กำกับการแสดงโดยไมเคิล ชิมิโน มีเนื้อหาเกี่ยวกับคนงานโรงงานถลุงเหล็กซึ่งเป็นชาวสลาฟ-อเมริกัน 3 คน ที่ชีวิตผลิกผันหลังเข้าร่วมรบในสงครามเวียดนาม บทบาททหารทั้ง 3 นาย นำแสดงโดย รอเบิร์ต เดอ นิโร, คริสโตเฟอร์ วอลเคน และ จอห์น ซาเวจ โดยมี จอห์น คาซาล, เมอรีล สตรีพ และ จอร์จ ซุนด์ซา รับบทบาทนักแสดงสมทบ กล่าวถึงอิทธิพลจากความรุนแรงของสงคราม ที่มีผลกระทบต่อสภาพจิตใจของอดีตทหารผ่านศึก ภาพยนตร์เรื่องนี้ได้รับรางวัลออสการ์ 5 สาขา รวมทั้งสาขาภาพยนตร์ยอดเยี่ยม และสาขาผู้กำกับภาพยนตร์ยอดเยี่ยม

เนื้อเรื่องของภาพยนตร์เรื่องนี้ สร้างมาจากบทภาพยนตร์ของ หลุยส์ อลัน การ์ฟิงเกิล ที่ชื่อว่า "The Man Who Came to Play" ซึ่งเป็นบทภาพยนตร์ที่ยังไม่เคยถูกนำมาใช้ มีเนื้อหาเกี่ยวกับเมืองลาสเวกัสและ รัสเซียนรูเล็ตต์ โดย ไมเคิล ดีลีย์ ที่เป็นโปรดิวเซอร์ได้ซื้อบทภาพยนตร์ดังกล่าวและว่าจ้าง ไมเคิล ชิมิโน และ เดริก วอชเบิร์น ให้เขียนและเรียบเรียงบทขึ้นใหม่ โดยให้เหตุการณ์เกิดขึ้นในสงครามเวียดนามรวมถึงมีการใช้รัสเซียนรูเล็ตต์ในเรื่อง

ภาพยนตร์เรื่องนี้ถ่ายทำที่เมืองพิตต์สเบิร์ก, คลีฟแลนด์ ในรัฐเพนซิลเวเนีย รัฐเวสต์เวอร์จิเนีย ฉากล่ากวาง ถ่ายทำที่อุทยานแห่งชาติในรัฐวอชิงตัน ฉากย่านโคมแดงในไซ่ง่อน ถ่ายทำที่ถนนพัฒนพงศ์ กรุงเทพ ฉากสงคราม ถ่ายทำที่อำเภอไทรโยค จังหวัดกาญจนบุรี และฉากสถานทูตสหรัฐในไซ่ง่อน ถ่ายทำที่โรงเรียนเซนต์คาเบรียล และสลัมคลองเตย

ฉากหนึ่งในเรื่องที่เป็นที่จดจำ คือฉากการเล่นรัสเชียนรูเลตต์ มีนักแสดงไทยอาวุโสร่วมแสดงด้วย คือ โป๋ เป่าปี่ ฉากนี้ได้รับการปกปิดต่อสื่อมวลชนในระหว่างการถ่ายทำ

ภาพยนตร์เรื่องนี้เป็นภาพยนตร์เรื่องสุดท้ายในชีวิตของ จอห์น คาซาล ซึ่งป่วยเป็นโรคมะเร็งกระดูก  โดยไมเคิล ชิมิโน ได้ปรับแผนการถ่ายทำให้ถ่ายฉากที่คาซาลร่วมแสดงก่อน และเมอรีล สตรีพ ขณะนั้นเป็นนักแสดงที่ยังไม่มีชื่อเสียง เป็นคู่หมั้นของคาซาล รับแสดงเรื่องนี้เพื่อจะได้อยู่ดูแลอย่างใกล้ชิด หลังการถ่ายทำไม่นาน จอห์น คาซาลก็เสียชีวิต

## เรื่องย่อ

## รางวัล
* รางวัลออสการ์ ชนะเลิศ 5 รางวัล
** สาขาภาพยนตร์ยอดเยี่ยม
** สาขาผู้กำกับภาพยนตร์ยอดเยี่ยม
** สาขานักแสดงสมทบชายยอดเยี่ยม
** สาขาลำดับภาพยอดเยี่ยม
** สาขาบันทึกเสียงยอดเยี่ยม
* รางวัลลูกโลกทองคำ ชนะเลิศ 1 รางวัล
** สาขาผู้กำกับภาพยนตร์ยอดเยี่ยม
* รางวัลบาฟต้า ชนะเลิศ 2 รางวัล
** สาขาถ่ายภาพยอดเยี่ยม
** สาขาลำดับภาพยอดเยี่ยม

## อ้างอิง

## แหล่งข้อมูลอื่น
* 
* แฟนไซต์ของภาพยนตร์ The Deer Hunter 

หมวดหมู่:ภาพยนตร์อเมริกัน
หมวดหมู่:ภาพยนตร์ที่มีเนื้อหาเกี่ยวกับสงครามเวียดนาม
หมวดหมู่:ภาพยนตร์ที่ออกฉายในปี พ.ศ. 2521
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์ที่ถ่ายทำในประเทศไทย
หมวดหมู่:ภาพยนตร์ที่ถ่ายทำในรัฐเพนซิลเวเนีย
หมวดหมู่:ภาพยนตร์ที่ถ่ายทำในรัฐวอชิงตัน
หมวดหมู่:ภาพยนตร์ที่ถ่ายทำในรัฐเวสต์เวอร์จิเนีย
หมวดหมู่:ภาพยนตร์ที่ถ่ายทำในรัฐโอไฮโอ
หมวดหมู่:ภาพยนตร์ที่ถ่ายทำในกรุงเทพมหานคร
หมวดหมู่:ภาพยนตร์ที่ถ่ายทำในจังหวัดกาญจนบุรี
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
พลับพลึง

**พลับพลึง** () เป็นพรรณไม้ล้มลุกขึ้นเป็นกอ และมีหัวอยู่ใต้ดิน พบได้ในจีน, ฮ่องกง, อินเดีย และ ญี่ปุ่น มีชื่อพื้นเมืองอื่น ๆ คือ ว่านชน (ภาคอีสาน), ลิลัว (ภาคเหนือ), พลับพลึง (ภาคกลาง), วิรงรอง (ชวา) ในใบและหัวพลับพลึงมีสารไลโคริน รับประทานจะทำให้อาเจียน ท้องร่วงอย่างแรง

## ลักษณะทั่วไป
พลับพลึงเป็นพรรณไม้ล้มลุกขึ้นเป็นกอ และมีหัวอยู่ใต้ดิน ลำต้นกลมมีความกว้างประมาณ 15 ซม. และยาวประมาณ 30 ซม.ใบจะออกรอบ ๆ ลำต้น ลักษณะใบแคบยาวเรียว ใบจะอวบน้ำ ขอบใบจะเป็นคลื่น ตรงปลายใบจะแหลม ใบจะมีความยาวประมาณ 1 เมตร และกว้างประมาณ 10-15 ซม. ดอกจะออกเป็นช่อ ตรงปลายจะเป็นกระจุกมีประมาณ 12-40 ดอก ตอนดอกยังอ่อนอยู่จะมีกาบเป็นสีเขียวอ่อน ๆ หุ้มอยู่ 2 กาบ ก้านช่อดอกจะมีความยาวประมาณ 90 ซม. ดอกมีความยาวประมาณ 15 ซม. กลีบดอกจะเป็นสีขาว และมีกลิ่นหอม เกสรตัวผู้จะมีอยู่ 6 อัน ติดอยู่ที่หลอดดอกตอนโคน ตรงปลายเกสรมีลักษณะเรียวแหลมยาวเป็นสีแดง โคนเป็นสีขาว ส่วนอับเรณูนั้น จะเป็นสีน้ำตาล ผลเป็นสีเขียวอ่อน และผลค่อนข้างกลม

## สรรพคุณทางยา
* **ใบ**  คนโบราณจะรู้กันดีว่าสามารถนำมารักษาอาการปวดเมื่อย กล้ามเนื้ออักเสบ คลายเส้น แก้อาการฟกช้ำปวดบวมได้ และยังสามารถนำไปใช้กับคุณแม่ที่เพิ่งคลอด หรืออยู่ไฟได้ โดยเอามาประคบหน้าท้อง ทำให้มดลูกเข้าที่อยู่ตัว น้ำคาวปลาแห้ง ขจัดไขมันส่วนเกิน และขับของเสียต่าง ๆ ออกจากร่างกายคุณแม่ที่เพิ่งคลอดได้ด้วย นอกจากนั้นยังมีสรรพคุณเป็นยาบำรุงกำลัง ขับเสมหะ เป็นยาระบาย ทำให้คลื่นเหียนอาเจียน รักษาโรคเกี่ยวกับทางเดินปัสสาวะและน้ำดี
* **เมล็ด**  สามารถขับเลือดประจำเดือนให้ออกมาให้หมดได้
* **ราก**  สามารถนำมาตำแล้วพอกแผลก็ได้

## อ้างอิง

## แหล่งข้อมูลอื่น

หมวดหมู่:วงศ์พลับพลึง
หมวดหมู่:ไม้ดอกไม้ประดับ
หมวดหมู่:สมุนไพร
หมวดหมู่:พืชมีพิษ
สถาปัตยกรรมภายใน

**สถาปัตยกรรมภายใน** เป็นงานสถาปัตยกรรมสาขาหนึ่งที่แยกออกมาจาก  **สถาปัตยกรรมหลัก (อาคาร)** ความหมายของคำว่า **สถาปัตยกรรมภายใน** จะมีความหมายใกล้เคียงกับคำว่า **"ออกแบบตกแต่งภายในและ[[มัณฑนศิลป์]]"** ซึ่งมีความหมายค่อนข้างตรงตัวอยู่แล้ว **สถาปัตยกรรมภายใน** น่าจะหมายรวมถึง "การก่อเกิดความงามที่ยังประโยชน์  แฝงความหมายแห่งศิลปกรรม จิตรกรรม  ประติมากรรม เพื่อตอบสนองการใช้งานของมนุษย์ ที่เป็นผู้ใช้สอยพื้นที่ว่างภายในอาคาร (space) มนุษย์กับสิ่งแวดล้อม (human and environment) โดยเกี่ยวโยงถึงการพิจารณาถึงระยะและขนาดเนื้อที่ต่าง ๆ อันเกี่ยวข้องกับ สัดส่วนของมนุษย์ (human scale in architecture)   ความต้องการระยะและเนื้อที่ใช้สอยภายในอาคาร (human scale) อันจะเกี่ยวพันกับการยืน เดิน นั่ง นอน และการที่มนุษย์จะทำกิจกรรมต่าง ๆ ในพื้นที่ว่างของอาคาร การที่จะออกแบบให้อาคารมีรูปแบบและพื้นที่เพื่อตอบสองการใช้งานของมนุษย์ โดยการเลือกใช้วัสดุต่าง ๆ ตามคุณสมบัติมาใช้งานให้ก่อเกิดเป็นรูปร่างทั้งพื้น ผนัง เพดาน ทั้งสามมิติ และห่อหุ้มพื้นที่ว่างเอาไว้ให้มนุษย์ได้ใช้งาน ทั้งจากร่างกาย และสายตา รวมถึงอารมณ์ ความรู้สึก ผ่านรูปแบบ สีสัน  ผิวสัมผัส (Texture) ของวัสดุต่าง ๆ อาจหมายรวมให้กว้างไปถึงงานระบบต่าง ๆ ที่เข้ามามีส่วนร่วมกับการใช้อาคาร เช่น แสง สี เสียง และระบบวิศวกรรมที่เกี่ยวข้อง ทั้งหลายที่กล่าวมาพอจะประกอบรวมกัน เป็นคำว่า **สถาปัตยกรรมภายใน** ในยุคสมัยปัจจุบันได้ หรืออาจกล่าวสั้น ๆ ได้คือ "การออกแบบพื้นที่ว่างภายในอาคาร (space) และการเลือกใช้วัสดุมาก่อสร้างเพื่อห่อหุ้มพื้นที่ว่างภายในอาคารเพื่อตอบสนองการใช้งานของมนุษย์ (human scale) รวมถึงการประดับตกแต่ง ศิลปะแขนงต่าง ๆ (arts)" "ถ้ากล่าวถึงการประกอบวิชาชีพสถาปัตยกรรมภายใน" ในประเทศไทยก็ให้ยึดถือเอาตามสภาสถาปนิก ถ้ากล่าวถึงความหมายแต่อย่างเดียวมิใช้การประกอบวิชาชีพควบคุม "ให้ยึดถือข้างต้นเป็นหลัก"

ในประเทศไทยสถาปัตยกรรมภายใน เป็นสาขาวิชาชีพควบคุม อยู่ภายใต้ สภาสถาปนิก คำจำกัดความของ **สถาปัตยกรรมภายในและมัณฑนศิลป์** ถูกระบุใน พรบ.สถาปนิก 2543 และ กฎกระทรวงว่าด้วยการกำหนดวิชาชีพสถาปัตยกรรมควบคุม พ.ศ. 2549 ว่าหมายถึง "วิชาชีพสถาปัตยกรรมที่ใช้ศาสตร์และศิลป์ในการออกแบบเพื่อสร้างสรรค์องค์ประกอบทางกายภาพและสภาพแวดล้อมภายในอาคาร" สถาปนิกที่ออกแบบสถาปัตยกรรมภายใน สำหรับพื้นที่ภายในอาคารสาธารณะที่มีพื้นที่ตั้งแต่ 500 ตารางเมตรขึ้นไป ต้องมีใบอนุญาตประกอบวิชาชีพ มีสมาคมวิชาชีพของสถาปนิกภายใน ชื่อ สมาคมมัณฑนากรแห่งประเทศไทย หรือ TIDA (Thailand Interior Designers' Association)

## อ้างอิง




หมวดหมู่:สถาปัตยกรรมภายใน
หมวดหมู่:สถาปัตยกรรม
กันดั้มเซนติเนล

**กันดั้มเซนติเนล** (ญี่ปุ่น:ガンダム・センチネル ;อังกฤษ:Gundam Sentinel) เป็นนิยายในกันดั้มซีรีส์ซึ่งใช้ศักราช Universal Century โดยเริ่มตีพิมพ์ในนิตยสาร *Model Graphix* ตั้งแต่เดือนกันยายน พ.ศ. 2530ถึงเดือนตุลาคม พ.ศ. 2531 ประพันธ์โดยมาซายะ ทาคาฮาชิและออกแบบเครื่องกลโดยฮาจิเมะ คาโทกิ

ในเดือนตุลาคม พ.ศ. 2532 นิตยสาร Model Graphix ได้ทำการรวมเล่มและเพิ่มดีไซน์ซึ่งไม่ได้ปรากฏในฉบับดั้งเดิมเข้าไปเป็นนิยายประกอบภาพถ่ายความยาว 320 หน้าโดยใช้ชื่อว่า *Gundam Wars III: Gundam Sentinel -The Battle of Real Gundam-* และในเดือนมิถุนายน พ.ศ. 2533ก็ได้รับการเรียบเรียงและตีพิมพ์เป็นนิยายอีกครั้งโดยใช้ชื่อว่า *คำสารภาพของอลิซ*

เนื้อเรื่องของกันดั้มเซนติเนลอยู่ในช่วงเวลาเดียวกับตอนท้ายของอะนิเมะ โมบิลสูทเซต้ากันดั้ม โดยตัวเอกของเรื่อง เรียว รูทซ์ เป็นสมาชิกของ *หน่วยเฉพาะกิจอัลฟ่า* ซึ่งตั้งขึ้นเพื่อกวาดล้างอดีตเจ้าหน้าที่ระดับสูงของสหพันธ์โลกซึ่งได้แยกตัวไปเป็นองค์กร *นิวดีไซส์* (New Desides (มาจาก decision และ dissident) เพื่อสนับสนุนแนวคิดของทิทานส์ที่ให้สิทธิแก่มนุษย์โลกมากกว่าชาวอาณานิคม
บ้านชินประชา

**บ้านชินประชา** เป็นบ้านที่สร้างขึ้นตามแบบสถาปัตยกรรมจีน-โปรตุเกส ตั้งอยู่ที่ถนนกระบี่ ตำบลตลาดเหนือ อำเภอเมืองภูเก็ต จังหวัดภูเก็ต มีอายุกว่า 100 ปี ภายในมีภาพถ่ายและเครื่องครัวโบราณ

## ประวัติ
บ้านชินประชาได้เริ่มทำการก่อสร้างขึ้นเมื่อ พ.ศ. 2466 โดยพระพิทักษ์ชินประชา (ตันม่าเสียง) ซึ่งมีบิดาชื่อ หลวงบำรุงจีนประเทศ (ตันเนียวยี่) เป็นชาวฮกเกี้ยนที่ได้รับราชการทหารในประเทศจีน ต่อมาบิดาท่านได้เดินทางมายังมาเลเซีย ตันม่าเสียงเป็นผู้สร้างบ้านหลังนี้ขึ้นเมื่อ พ.ศ. 2426 ในเกาะภูเก็ต เมื่ออายุได้ 20 ปี ท่านได้เริ่มก่อสร้างบ้านหลังนี้ขึ้นตามสถาปัตยกรรมจีน-โปรตุเกส (หรือที่เรียกว่า อังม่อเหลา) เป็นหลังแรกของจังหวัดภูเก็ต

## อ้างอิง

## แหล่งข้อมูลอื่น
*ข้อมูลบ้านชินประชาพร้อมสถานที่ท่องเที่ยวในจังหวัดภูเก็ต

หมวดหมู่:โบราณสถานในจังหวัดภูเก็ต
หมวดหมู่:สถานที่ท่องเที่ยวในจังหวัดภูเก็ต
หมวดหมู่:สิ่งก่อสร้างในอำเภอเมืองภูเก็ต
โยคะ

**โยคะ** () เป็นกลุ่มของการปฏิบัติหรือการประพฤติทางกาย จิตใจ และจิตวิญญาณ โดยมีต้นกำเนิดในประเทศอินเดียสมัยโบราณ โยคะมีอยู่ด้วยกันหลายสำนักซึ่งมีการปฏิบัติและเป้าหมายต่างกันไป ทั้งในศาสนาฮินดู ศาสนาพุทธ และศาสนาเชน

## อ้างอิง

## แหล่งข้อมูลอื่น

หมวดหมู่:การแพทย์ทางเลือก
หมวดหมู่:สุขภาพ
หมวดหมู่:มรดกภูมิปัญญาทางวัฒนธรรมของมนุษยชาติ
เอช. จี. เวลส์

**เฮอร์เบิร์ต จอร์จ เวลส์** หรือ **เอช. จี. เวลส์** ()  (21 กันยายน ค.ศ. 1866 - 13 สิงหาคม ค.ศ. 1946) เป็นนักเขียนนวนิยายแนววิทยาศาสตร์ ที่สำคัญได้แก่ 
* The Time Machine (ค.ศ. 1895)
* The Island of Doctor Moreau (ค.ศ. 1896)
* The Invisible Man (ค.ศ. 1897)
* The War of the Worlds (ค.ศ. 1898)
* The Outline of History (ค.ศ. 1920) 
* The Shapes of Things to Come (ค.ศ. 1933)

## ชีวิตในวัยเด็ก

เฮอร์เบิร์ต จอร์จ เวลส์ เกิดที่บ้านแอตเลิส, ถนนไฮสตรีทที่ 46, บรอมลี่ย์, ในมณฑลเคนท์  เมื่อ 21 กันยายน 1866  คนในครอบครัวเรียกเขาว่า "เบอร์ดี้" (Bertie), เขาเป็นลูกคนที่สี่และคนสุดท้ายของโจเซฟ แวลส์ (Joseph Wells) (อดีตชาวสวนในประเทศ, และในขณะเดียวกันก็เป็นเจ้าของร้านและเป็นนักคริกเกตมืออาชีพ) และเซราห์ เนียล (Sarah Neal) ภรรยาของเขา (อดีตคนรับใช้ในบ้าน (domestic servant)) ซึ่งได้รับมรดกสืบทอดที่จะอนุญาตให้ครอบครัวในอันที่จะได้มีร้านค้าขายซึ่งทำให้พวกเขาได้ทำการค้าขายสินค้าและเครื่องกีฬากับประเทศจีน, แม้ว่ามันจะไม่ประสบความสำเร็จ: กับสภาพสินค้าในร้านที่เก่าและล้าสมัย, และสถานที่ตั้งก็อยู่ในทำเลที่ไม่ดี  โจเซฟ แวลส์นั้นมีการบริหารจัดการร้านในลักษณะที่จะทำให้ได้รับรายได้ไม่พอเพียง, แต่รายรับส่วนน้อยของมันมาจากร้านและเขาได้รับในปริมาณที่ไม่คงที่ของเงินจากการเล่นคริกเก็ตระดับมืออาชีพสำหรับทีมเขตเคนท์

## อ้างอิง

## แหล่งข้อมูลอื่น

* ,  ก่อน ค.ศ. 1923
* ผลงานของ H. G. Wells ที่ โครงการกูเต็นเบิร์ก, หลัง ค.ศ. 1923

หมวดหมู่:นักเขียนชาวอังกฤษ
หมวดหมู่:นักเขียนบันเทิงคดีแนววิทยาศาสตร์
หมวดหมู่:นักสังคมนิยม
หมวดหมู่:เอช.จี. เวลส์
หมวดหมู่:บุคคลในสมัยวิกตอเรีย
ฟุตบอลชิงแชมป์สโมสรโลก

**ฟุตบอลชิงแชมป์สโมสรโลก** () หรือ **ฟีฟ่าคลับเวิลด์คัพ** () เป็นการแข่งขันฟุตบอลระหว่างทีมสโมสรของแต่ละสมาพันธ์ฟุตบอลจาก 6 ทวีปทั่วโลก เริ่มทำการแข่งขันครั้งแรกในปี ค.ศ. 2000 ที่ประเทศบราซิล ในนาม *ฟีฟ่าคลับเวิลด์แชมเปียนชิป* โดยฟีฟ่าได้จัดตั้งการแข่งขันรายการนี้ขึ้นเพื่อใช้แทนการแข่งขันรายการเดิมที่ชื่อ อินเตอร์คอนติเนนตัลคัพ หรือโตโยต้าคัพซึ่งถูกยกเลิกในปี ค.ศ. 2004 เพื่อมารวมรายการนี้ ในปี ค.ศ. 2005 ในนาม ฟีฟ่าคลับเวิลด์คัพ ทีมที่ชนะเลิศจากทุกทวีปที่จะมาแข่งขันร่วมรายการนี้ โดยทีมชนะเลิศยูฟ่าแชมเปียนส์ลีกจากยุโรปและโกปาลิเบร์ตาโดเรสจากอเมริกาใต้ จะเข้าไปรอแข่งขันในรอบรองชนะเลิศทันที

ทั้งนี้ สโมสรที่ชนะเลิศมากที่สุด คือ เรอัลมาดริด จากสเปน 5 สมัย 

สโมสรที่ชนะเลิศล่าสุดในปัจจุบันจะได้รับการติดตราแชมป์สโมสรโลกที่เสื้อสโมสรในรายการแข่งขันของฟีฟ่าไปตลอดจนกว่าจะมีการเปลี่ยนทีมสโมสรที่ชนะเลิศฟุตบอลชิงแชมป์สโมสรโลกในอนาคต

ทีมสโมสรที่ชนะเลิศครั้งล่าสุด คือ แมนเชสเตอร์ ซิตี้ จากอังกฤษ ซึ่งชนะเลิศได้เป็นสมัยแรก ในรายการนี้โดยเอาชนะฟลูมิเนนเซ จากบราซิลไป 4-0 ในเวลา 90 นาที ของนัดชิงชนะเลิศ 2023

## ผลการแข่งขัน

### รอบชิงชนะเลิศ

**คำอธิบาย**
* aet: ผลการแข่งขัน/ชนะการแข่งขัน หลังต่อเวลาพิเศษ
* p: การแข่งขันที่ชนะหลังจากการดวลจุดโทษ

;หมายเหตุ

## ทำเนียบผู้ชนะเลิศ

### ชนะเลิศ (จำแนกตามสโมสร)

### ชนะเลิศ (จำแนกตามชาติ)

### ชนะเลิศ (จำแนกตามเมือง)

### ชนะเลิศ (จำแนกตามสมาพันธ์ฟุตบอล)

## ดูเพิ่ม
* ฟุตบอลโลก
* ฟุตบอลชิงแชมป์สโมสรยุโรปและอเมริกาใต้
* ฟีฟ่าอินเตอร์คอนติเนนตัลคัพ

## อ้างอิง

## แหล่งข้อมูลอื่น
* 


หมวดหมู่:การแข่งขันฟุตบอลสโมสรระหว่างประเทศ
ฟ
คนเผ่าบ๊อง ต๊องตะลุยเมือง

ออกฉายเมื่อปี พ.ศ. 2544 กำกับโดย Gray Hofmeyr ความยาวประมาณ 107 นาที
### นักแสดง
* Leon Schuster .... นาย .....
* David Ramsay .... วินซี่ ลี
* Faizon Love .... Pudbedder
* Robert Whitehead .... Zach Devlin
* Jane Benney .... Laleti

## แหล่งข้อมูลอื่น
* 

หมวดหมู่:ภาพยนตร์ที่ออกฉายในปี พ.ศ. 2544
ตัวระบุวัตถุดิจิทัล

**ตัวระบุวัตถุดิจิทัล** หรือ **ตัวบ่งชี้วัตถุดิจิทัล** () เป็นระบบสากลที่ใช้ระบุตัวเอกสารอิเล็กทรอนิกส์โดยไม่ขึ้นกับตำแหน่งที่อยู่ของเอกสารนั้น ๆ โดยหน่วยงานชื่อ International DOI Foundation (IDF) *DOI* เป็นเครื่องหมายการค้าจดทะเบียนของ IDF ประโยชน์ของระบบ DOI คือใช้เป็นข้อความที่ใช้แสดงแทนบทความทางวิชาการ ซึ่งทุกคนสามารถใช้หมายเลขนี้ในการค้นหาเอกสารที่ต้องการนั้น ๆ ในเครือข่ายดิจิตอล

## โครงสร้างของ DOI
DOI ประกอบด้วยตัวเลขหรือข้อความ 2 ส่วน ได้แก่ prefix และ suffix ตัวอย่างเช่น

: `10.1000/182`

ความหมาย

: `10.1000` เป็น prefix:
: `10` เป็นรหัสของรายชื่อ ซึ่งต้องเป็นตัวเลขที่ตั้งขึ้นโดยหน่วยงานที่ดูแล นั่นคือ International DOI Foundation ในปัจจุบันตัวเลขที่ถูกตั้งขึ้นอย่างถูกต้องคือหมายเลข 10 และ DOI ที่ใช้ในปัจจุบันทุกตัวจึงขึ้นต้นด้วย 10 ทั้งหมด

: `1000` เป็นรหัสลงทะเบียนของผู้ตีพิมพ์เอกสาร ในกรณีนี้ 1000 เป็นเลขของ International DOI Foundation

: `182` เป็น suffix หรือเลขประจำเอกสาร ใช้ระบุตัวตนของเอกสารชิ้นนั้น ๆ ในกรณีนี้ doi:10.1000/182 ใช้แทนคู่มือ DOI เวอร์ชัน 4.4.1 (DOI Handbook, Version 4.4.1)

ส่วน Prefix ตั้งขึ้นโดย DOI Registration Agency ให้เฉพาะแก่ผู้ที่ลงทะเบียนนั้น ๆ ส่วน Suffix นั้นตั้งขึ้นเองโดยผู้ที่ลงทะเบียน และต้องใช้แทนเอกสารใดเอกสารหนึ่ง ซึ่งสามารถใช้รวมกับเลขทะเบียนที่ใช้แทนหนังสือหรือเอกสารอื่น ๆ เช่น ISBN หรือ ISSN

ในการอ้างอิง DOI บนเว็บไซต์หรือในสิ่งตีพิมพ์ที่ถูกต้อง คือ doi:10.1000/182

## ประวัติ
รหัสทรัพยากร สารสนเทศดิจิทัล หรือ DOI เกิดจากความร่วมมือของสมาคมสำนักพิมพ์แห่งสหรัฐอเมริกาที่ต้องการมาตรฐานการ ให้รหัสของเอกสารดิจิทัล ร่วมกับองค์กรต่าง ๆ เช่น International Publishers Association; International Association of Scientific, Technical and Medical Publishers; Association of American Publishers โดยได้ก่อตั้งองค์กรที่ไม่แสวงหากำไรเรียกว่า มูลนิธิ DOI เรียกว่าThe International DOI® Foundation (IDF) ในปี 1977

ต่อมา IDF ได้ทำงานร่วมกับองค์กร CNRI (Corporation for National Research Initiatives) ในการพัฒนาระบบ Handle System เพื่อใช้เป็นองค์ประกอบสำคัญทางเทคนิคของระบบ DOI

ในปีต่อมาคือ 1998-2000 IDF ร่วมกับ indecs project ได้กำหนด Indecs framework เป็น Data model องค์กรที่เป็น Registration Agency แห่งแรกเริ่มขึ้นในปี 2000 โดยการเชื่อมโยงบทความวารสารเรียกว่า CrossRef Registration Agency

ส่วน DOI syntax เป็นมาตรฐาน ISO ตาม A National Information Standards Organization (US) standard, ANSI/NISO Z39.84-2010 ต่อมาระบบ DOI ได้รับการรับรองเป็นมาตรฐานสากล Information and Documentation ในปี 2012

### ในประเทศไทย
การนำรหัสทรัพยากรสารสนเทศดิจิทัลมาใช้งาน เริ่มมีการดำเนินการไปแล้ว โดยสำนักงานคณะกรรมการวิจัยแห่งชาติ (วช.) ได้สมัครสมาชิกเป็นผู้บริหารจัดการรหัสทรัพยากรสารสนเทศดิจิทัลด้านการวิจัย ของประเทศกับ DataCite ซึ่งเป็น Registration Agencies (RA) และได้รับการยอมรับจากที่ประชุมใหญ่สามัญประจำปีของ DataCite ให้เป็นสมาชิกเต็มรูปแบบลำดับที่ 17 เมื่อวันที่ 11 ธันวาคม 2555

## อ้างอิง

* Factsheet: DOI System and Internet Identifier Specifications

## แหล่งข้อมูลอื่น
* หน้าหลักของระบบ DOI
* The Handle System
* ทำความรู้จักตัวระบุวัตถุดิจิทัล (ดีโอไอ) 

หมวดหมู่:มาตรฐานสากล
หมวดหมู่:ตัวระบุ
หมวดหมู่:การจัดพิมพ์ทางวิชาการ
แคว้นคัมปาเนีย

**คัมปาเนีย** () เป็นแคว้นทางตอนใต้ของประเทศอิตาลี ณ ค.ศ. 2018 แคว้นนี้มีประชากรประมาณ 5,820,000 คน ทำให้เป็นแคว้นที่มีประชากรมากเป็นอันดับ 3 ของประเทศ และมีความหนาแน่นทางประชากรมากที่สุด ด้วยพื้นที่  พื้นที่ของแคว้นตั้งอยู่บนคาบสมุทรอิตาลี ทางทิศตะวันตกจรดทะเลเมดิเตอร์เรเนียน โดยมีหมู่เกาะเฟลเกรเอและกาปรีเป็นส่วนหนึ่งของเขตการปกครองของแคว้นด้วย เมืองหลักของแคว้นคือนาโปลี (เนเปิลส์)

## การแบ่งเขตการปกครอง
แคว้นคัมปาเนียแบ่งเขตการปกครองออกเป็น 5 จังหวัด ได้แก่

## อ้างอิง

## แหล่งข้อมูลอื่น

*  
* Campania Photo Gallery
* แผนที่แคว้นคัมปาเนีย
* Vesuvius Observatory


คัมปาเนีย
ราชอาณาจักรอิตาลี (แก้ความกำกวม)

**ราชอาณาจักรอิตาลี** () สามารถหมายถึง
* ราชอาณาจักรอิตาลี (ยุคกลาง)
* ราชอาณาจักรอิตาลี (สมัยนโปเลียน)
* ราชอาณาจักรอิตาลี
ด็อก เดย์ อาฟเตอร์นูน

**ด็อก เดย์ อาฟเตอร์นูน** (Dog Day Afternoon) ชื่อไทย : **ปล้นกลางแดด** เป็นภาพยนตร์อเมริกันที่ออกฉายในปี ค.ศ. 1975  กำกับโดย ซิดนีย์ ลูเมท นำแสดงโดย อัล ปาชิโน และจอห์น คาซาล  เป็นภาพยนตร์เรื่องที่สองที่อัล ปาชิโน ร่วมงานกับซิดนีย์ ลูเมท หลังจากความสำเร็จของภาพยนตร์เรื่องก่อนหน้า คือเรื่อง *[[เซอร์ปิโก]]* 

ภาพยนตร์ได้แรงบันดาลใจมาจากบทความชื่อ "The Boys in the Bank" เขียนโดยนักเขียนชื่อ P. F. Kluge ตีพิมพ์ในนิตยสารไลฟ์ ฉบับ ค.ศ. 1972 เกี่ยวกับเหตุการณ์ที่เกิดขึ้นเมื่อวันที่ 22 สิงหาคม ค.ศ. 1972 เมื่อชายหนุ่มชื่อ John Wojtowicz และเพื่อนคู่หูชื่อ แซล (Salvatore Naturile) ปล้นธนาคารเชสต์แมนฮัตตัน ในบรูกลิน มหานครนิวยอร์ก และจับตัวประกัน เหตุการณ์นี้เกิดขึ้นตอนบ่ายของวันที่ร้อนที่สุดในฤดูร้อน ซึ่งมีสำนวนเรียกในภาษาอังกฤษว่า "Dog Days" หรือ "the dog days of summer"

ภาพยนตร์ได้ดัดแปลงชื่อตัวเอก เป็น ซันนี (Sonny Wortzik)  ซึ่งบุกเข้าปล้นธนาคาร เพื่อหาเงินไปให้แฟนหนุ่มผ่าตัดแปลงเพศเป็นผู้หญิงเต็มตัว และพบว่าในตู้เซฟของธนาคารแทบจะไม่มีเงินเหลืออยู่เลย

ภาพยนตร์ได้รับการเสนอชื่อเข้าชิงรางวัลออสการ์และรางวัลลูกโลกทองคำหลายรางวัล และได้รับรางวัลบทภาพยนตร์ดั้งเดิมยอดเยี่ยม

## แหล่งข้อมูลอื่น
* 

หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่สร้างจากเหตุการณ์จริง
หมวดหมู่:ภาพยนตร์ที่ออกฉายในปี พ.ศ. 2518
หมวดหมู่:ภาพยนตร์อาชญากรรม
หมวดหมู่:ภาพยนตร์ที่กำกับโดย ซิดนีย์ ลูเมต
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
ศาลเจ้าแม่เขาสามมุข

**ศาลเจ้าแม่เขาสามมุข** เป็นศาลเจ้าตั้งอยู่บนภูเขาที่ชื่อเขาสามมุข  ศาลเจ้าแม่เขาสามมุขเป็นที่เคารพของชาวไทยและชาวจีน ภายในศาลเจ้าแม่มี เทพเจ้า เจ้าแม่กวนอิม ฯลฯ ตั้งอยู่ที่ถนนสายบางแสน-อ่างศิลา จะพบทางแยก ถนนรอบเขาสามมุขรวมระยะทาง 4 กิโลเมตร จะพบกับฝูงลิงป่ามาอาศัยอยู่ในเขาแห่งนี้ มีศาลเจ้าแม่สามมุขหลังเดิมตั้งอยู่ห่างกัน

## ดูเพิ่ม
* ข้อมูลเขาสามมุข

หมวดหมู่:ศาลเจ้า
หมวดหมู่:ศาสนสถานในอำเภอเมืองชลบุรี
เจนนิเฟอร์ ฮัดสัน

**เจนนิเฟอร์ เคต ฮัดสัน** () เกิดเมื่อวันที่ 12 กันยายน ค.ศ. 1981  เป็นนักแสดง นักร้อง นางแบบชาวอเมริกัน เธอเริ่มเป็นที่รู้จักเมื่อเข้าแข่งขันรายการอเมริกันไอดอล ในฤดูกาลที่ 3 ทางช่องฟอกซ์ จากนั้นในปี ค.ศ. 2006 ฮัดสันได้ร่วมแสดงในภาพยนตร์เพลงที่ถูกนำกลับมาทำใหม่ เรื่อง *[[Dreamgirls]]* โดยรับบทเป็น เอฟฟี ไวต์ จากบทนี้เองที่ทำให้เธอได้รับหลายรางวัลสำคัญอย่าง รางวัลออสการ์ สาขานักแสดงสมทบหญิงยอดเยี่ยม รวมไปถึง รางวัลลูกโลกทองคำ รางวัลบาฟต้า และแซกอวอร์ดส

ในปี ค.ศ. 2008 ฮัดสันออกอัลบั้มแรกกับต้นสังกัด อริสตาเรคคอร์ด ในชื่อ *เจนนิเฟอร์ ฮัดสัน* อัลบั้มประสบความสำเร็จในระดับหนึ่ง โดยมียอดขายกว่า 500,000 หน่วย มีเพลงฮิตอย่าง "Spotlight" ฮัดสันยังได้รับรางวัลแกรมมี สาขาอัลบั้มอาร์แอนด์บียอดเยี่ยม ในปีดังกล่าวอีกด้วย

ในตอนปลายปี 2008 มารดา พี่ชาย และหลานชายของฮัดสันถูกฆาตกรรม ทำไห้ฮัดสันต้องหยุดพักงานเพื่อฟื้นฟูสภาพจิตใจ ก่อนจะกลับมาเริ่มทำงานอีกครั้งในปี ค.ศ. 2009 

## ผลงานเพลง
* *[[Jennifer Hudson (album)|Jennifer Hudson]]* (2008)
* *[[I Remember Me (album)|I Remember Me]]* (2011)
* *[[JHUD]]* (2014)

## ผลงานการแสดง

## อ้างอิง

## แหล่งข้อมูลอื่น

* 
* 

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:ผู้ที่ได้รับรางวัลแกรมมี
หมวดหมู่:ผู้ที่ได้รับรางวัลโทนี
หมวดหมู่:ผู้ที่ได้รับรางวัลเอมมี
หมวดหมู่:บุคคลจากชิคาโก
หมวดหมู่:ชาวอเมริกันเชื้อสายแอฟริกา
สวนสัตว์ลิทัวเนีย

thumb|แผนผังของสวนสัตว์ลิทัวเนีย
**สวนสัตว์ลิทัวเนีย** () เดิมเรียกว่า **สวนสัตว์เกานัส** () เป็นสวนสัตว์ในเมืองเกานัส ประเทศลิทัวเนีย อยู่ในป่าไม้โอ๊กในส่วนตะวันออกเฉียงใต้ของเมือง มีเนื้อที่ 

สวนสัตว์แห่งนี้ก่อตั้งขึ้นเมื่อ ค.ศ. 1935 โดยนักสัตววิทยาชื่อตาดัส อิวานาวส์กัส เปิดเมื่อเมื่อวันที่ 1 กรกฎาคม ค.ศ. 1938 ในช่วงแรกมีสัตว์ 40 ตัว และในปัจจุบัน (ค.ศ. 2017) มีสัตว์ทั้งหมด 2,166 ตัว สวนสัตว์ประสบปัญหาด้านเงินทุนในคริสต์ทศวรรษ 2000

## อ้างอิง

## แหล่งข้อมูลอื่น

* สวนสัตว์ลิทัวเนีย 

ลิทัวเนีย
หมวดหมู่:สิ่งก่อสร้างในเกานัส
โรงพยาบาลเวชธานี

**โรงพยาบาลเวชธานี** เป็นโรงพยาบาลเอกชนตั้งอยู่บนถนนลาดพร้าว 111 แขวงคลองจั่น เขตบางกะปิ กรุงเทพมหานคร 10240 ในทำเลที่มีการคมนาคมที่สะดวกเพราะเป็นจุดเชื่อมต่อถนนสำคัญถึง 6 สาย คือ ถนนลาดพร้าว ถนนรามคำแหง ถนนศรีนครินทร์ ถนนสุขาภิบาล 1 ถนนสุขาภิบาล 2 ถนนสุขาภิบาล 3 โครงสร้างของโรงพยาบาลประกอบด้วย อาคาร 2 หลัง สูง 12 ชั้น โดยอาคารส่วนหน้าเป็น ส่วนที่ใช้สำหรับการรักษาพยาบาล ทั้งผู้ป่วย นอกและผู้ป่วยใน ซึ่ง 3 ชั้นแรกจะเป็นส่วนอภิบาล ผู้ป่วยนอก ( OPD ) และ ฝ่ายบริการต่าง ๆ ส่วนที่เหลือ อีก 9 ชั้นเป็นส่วนอภิบาล ผู้ป่วยใน (IPD) อาคารส่วนหลังเป็นที่ตั้งของสำนัก กรรมการผู้จัดการ และห้องประชุมขนาดใหญ่ และที่จอดรถที่จอดรถได้กว่า 500 คัน
## ประวัติ
กลุ่มแพทย์ พยาบาล นายธนาคาร ข้าราชการ และนักธุรกิจ ดำเนินการก่อตั้งโรงพยาบาลเอกชนขนาด 500 เตียง
เมื่อวันที่ 1 กุมภาพันธ์ 2533 ดำเนินงานโดยบริษัทโรงพยาบาล เวชธานี จำกัด ต่อมา เมื่อวันที่ 13 ตุลาคม 2536 ได้จดทะเบียนแปรสภาพเป็นบริษัทมหาชนกับกระทรวงพาณิชย์ และได้เปลี่ยนชื่อมาเป็น บริษัท เวชธานี จำกัด (มหาชน) สมใจนึก เองตระกูล​ เป็นประธานกรรมการ​ ดร. ชาคริต ศึกษากิจ เป็น ประธานเจ้าหน้าที่บริหาร โรงพยาบาลเวชธานี

## การเดินทาง
* รถไฟฟ้าใต้ดิน ลงที่ ลาดพร้าว
* รถโดยสารประจำทาง เช่น สาย 8, 27 ,44, 92, 96, 126, 145, 151, 156, 191 
* รถปรับอากาศสาย ปอ.8, ปอ.44, ปอ.545, 22 , 92 , 137 ,145, 502 , 514,

## สถานที่ใกล้เคียง
* สยามแม็คโคร สาขาลาดพร้าว

## อ้างอิง
* ประวัติโรงพยาบาล 

## แหล่งข้อมูลอื่น
* เว็บไซต์โรงพยาบาลเวชธานี
* เว็บไซต์โรงพยาบาลเวชธานี หน้าหลัก 

หมวดหมู่:โรงพยาบาลในกรุงเทพมหานคร
หมวดหมู่:โรงพยาบาลเอกชน
เนื้อตายเหตุขาดเลือด

**เนื้อตายเหตุขาดเลือด** () เป็นกระบวนการตายเฉพาะส่วนของเนื้อเยื่ออันเกิดจากการขาดเลือด ซึ่งอาจเกิดจากการอุดกั้นหลอดเลือดแดงที่เลี้ยงอวัยวะนั้น ๆ เช่นจากลิ่มเลือด (blood clot) หรือคอเลสเตอรอล หรืออาจเกิดจากการถูกกดเบียดจากโครงสร้าง epitobe อื่น ๆ

โดยส่วนมากภาวะเนื้อตายเหตุขาดเลือดเกี่ยวข้องกับโรคท่อเลือดแดงและหลอดเลือดแดงแข็ง (atherosclerosis) เมื่อคราบไขมันที่เกาะตามผนังหลอดเลือดหลุดออกมา จะเกิดลิ่มเลือดในหลอดเลือด (thrombus) อุดกั้นการไหลเวียนของเลือด และอาจหลุดออกมาและไหลตามกระแสเลือดไปอุดกั้นหลอดเลือดในบริเวณอื่น ๆ เกิดเป็นสิ่งหลุดอุดหลอดเลือด (embolus) นอกจากนี้เนื้อตายเหตุขาดเลือดอาจเกี่ยวข้องกับการอุดตันของหลอดเลือดจากการกดเบียด เช่นส่วนของลำไส้ขาดเลือดเนื่องจากไส้เลื่อน (hernia) หรือไส้บิดเกลียว (volvulus)

## ประเภทของเนื้อตายเหตุขาดเลือด
เนื้อตายเหตุขาดเลือดแบ่งออกได้เป็น 2 ประเภทตามปริมาณเลือดออก
* White infarction มักเกิดกับอวัยวะทึบ เช่น หัวใจ ม้าม หรือไต สิ่งอุดกั้นหลอดเลือดมักเป็นเกล็ดเลือด และอวัยวะที่เกิดภาวะนี้จะมีสีขาวหรือซีด
* Red infarction มักเกิดกับปอด การอุดกั้นมักประกอบด้วยเม็ดเลือดแดงและไฟบริน

## โรคที่เกี่ยวข้อง
โรคที่เกี่ยวข้องกับเนื้อตายเหตุขาดเลือดได้แก่
* กล้ามเนื้อหัวใจขาดเลือดหรืออาการหัวใจล้ม (Myocardial infarction)
* Pulmonary embolism
* โรคหลอดเลือดสมอง (Cerebrovascular accident) ร้อยละ 80 เกิดจากการขาดเลือด
* Peripheral artery occlusive disease (ซึ่งทำให้เกิดอาการรุนแรงสุดคือเนื้อตายเน่า)
* Antiphospholipid syndrome
* ภาวะพิษเหตุติดเชื้อ (Sepsis)
* Giant-cell arteritis (GCA)
* ไส้เลื่อน (Hernia)
* ไส้บิดเกลียว (Volvulus)
## อ้างอิง

หมวดหมู่:สาเหตุการเสียชีวิต
นเอตายเหตุขาดเลือด
ถนนนครปฐม

**ถนนนครปฐม** () เป็นถนนสายสั้น ๆ สายหนึ่งในลักษณะของซอย ในพื้นที่แขวงดุสิต เขตดุสิต กรุงเทพมหานคร เดิมในสมัยรัชกาลที่ 5 มีชื่อว่า **ถนนฮก**ตามชื่อของลวดลายเครื่องเคลือบจีนที่เป็นที่นิยมสะสมกันในสมัยนั้น ต่อมาได้เปลี่ยนชื่อเป็น "ถนนนครปฐม" เมื่อ พ.ศ. 2462 ในรัชสมัยของพระบาทสมเด็จพระมงกุฎเกล้าเจ้าอยู่หัว

ถนนนครปฐมมีระยะทางเริ่มตั้งแต่ถนนศรีอยุธยา บริเวณวัดเบญจมบพิตรดุสิตวนาราม ราชวรวิหาร ไปทางทิศใต้เป็นถนนริมคลองเปรมประชากร ผ่านวัดเบญจมบพิตร, โรงเรียนประถมวัดเบญจมบพิตร แล้วตัดกับถนนพิษณุโลก บริเวณสะพานชมัยมรุเชฐ และผ่านทำเนียบรัฐบาล สุดท้ายไปบรรจบกับถนนลูกหลวง บริเวณเชิงสะพานอรทัยข้างคลองผดุงกรุงเกษม รวมระยะทางได้ 0.668 กิโลเมตร ความกว้างถนน 23.00 เมตร

## อ้างอิงและเชิงอรรถ

## แหล่งข้อมูลอื่น
*

หมวดหมู่:ถนนในกรุงเทพมหานคร
หมวดหมู่:ถนนในเขตดุสิต
ฟุตบอลชิงแชมป์สโมสรยุโรปและอเมริกาใต้

**ฟุตบอลชิงแชมป์สโมสรยุโรปและอเมริกาใต้** () หรือ **อินเตอร์คอนติเนนตัลคัพ** () ได้เริ่มแข่งขันกันเมื่อปี ค.ศ. 1960 เป็นรายการการแข่งขันฟุตบอลที่จัดขึ้นโดยสหภาพสมาคมฟุตบอลยุโรป (ยูฟ่า) และสมาพันธ์ฟุตบอลอเมริกาใต้ (คอนเมบอล) โดยจะเป็นการพบกันระหว่างทีมแชมป์ยูฟ่าแชมเปียนส์ลีกจากทวีปยุโรป กับทีมแชมป์โกปาลิเบร์ตาโดเรสจากทวีปอเมริกาใต้ ในช่วงแรกปี ค.ศ. 1960-1979 ระบบการแข่งขันของรายการนี้จะเป็นแบบ 2 นัด เหย้า-เยือน (ในช่วงปี ค.ศ. 1960-1968 จะตัดสินด้วยคะแนนจากการพบกันสองนัด ตามแบบที่คอนเมบอลใช้กันถึงปี ค.ศ. 1987 จากนั้นตั้งแต่ปี ค.ศ. 1969-1979 จึงเปลี่ยนมาใช้วิธีการรวมผลสกอร์ 2 นัด ด้วยกฎการยิงประตูในฐานะทีมเยือนแบบยุโรปแทน) จากนั้นตั้งแต่ปี ค.ศ. 1980-2004 ได้เปลี่ยนมาเป็นการแข่งขันแบบนัดเดียวที่ประเทศญี่ปุ่น โดยมีสปอนเซอร์สนับสนุนหลักคือ โตโยต้า คนส่วนใหญ่จึงเปลี่ยนมาเรียกชื่อการแข่งขันรายการนี้ว่า โตโยต้าคัพ ต่อมาในปี ค.ศ. 2005 อินเตอร์คอนติเนนตัลคัพได้ถูกแทนที่โดยฟีฟ่าคลับเวิลด์คัพ

## การแข่งขันนัดชิงชนะเลิศ

## ทำเนียบผู้ชนะเลิศ

### ชนะเลิศ (จำแนกตามสโมสร)

### ชนะเลิศ (จำแนกตามชาติ)

## อ้างอิง

## แหล่งข้อมูลอื่น

* International Clubs Cup – The Rec.Sport.Soccer Statistics Foundation


หมวดหมู่:การแข่งขันฟุตบอลสโมสรระหว่างประเทศ
เขาศูนย์

**เขาศูนย์** เป็นภูเขาที่อยู่ใน หมู่ที่ 9 ต.ไม้เรียง อำเภอฉวาง จังหวัดนครศรีธรรมราช อยู่ห่างจากภูเขาหลวงทางทิศตะวันตกเฉียงใต้ 15 กิโลเมตร  ทิศเหนือตั้งอยู่ในเขตตำบลกระเปียด ทิศใต้ และตะวันออกตั้งอยู่ในเขตตำบลไม้เรียง  ทิศตะวันตกตั้งอยู่ในเขตตำบลคลองเส

ภูมิประเทศของเขาศูนย์ เป็นพื้นที่ป่าที่มีการปลูกต้นยางพาราแทรกอยู่โดยทั่วไปจนถึงยอดเขา บางส่วนเป็นพื้นที่ปลูกไม้ผล  ลักษณะพื้นที่เป็นแนวเขาสูงสลับกับร่องเขา ร่องน้ำทางทิศเหนือจะไหลสู่คลองชัยต่อกับแม่น้ำตาปี  ร่องน้ำทางทิศตะวันตกของพื้นที่จะไหลสู่คลองขันต่อกับแม่น้ำตาปี ร่องน้ำทางทิศตะวันออกและทิศใต้ของพื้นที่จะไหลลงสู่คลองเสต่อกับแม่น้ำตาปี  เขาศูนย์มีเขาบริวารอีกสามลูก คือ เนินลูกกรอก ควนไฟไหม้ และเขาขวาง 

ยอดเขาศูนย์ มีความสูง 510 เมตร จากระดับน้ำทะเลปานกลาง บนยอดเขาเป็นที่ตั้งของสถานีถ่ายทอดสัญญาณโทรคมนาคม มีการตัดถนนลาดยาง ขึ้นไปบนเขาตั้งแต่ปี พ.ศ. 2508 ระยะทาง 7 กิโลเมตร ในช่วงตอนเช้า หรือหลังฝนตกจะมีทะเลหมอกปกคลุมโดยรอบ ปัจจุบันเขาศูนย์ กลายเป็นแหล่งทองเที่ยวเชิงประวัติศาสตร์ หลังจากการปิดเหมืองไปเมื่อปี 2524 และมีทะเลหมอกแดนใต้ สามารถมองเห็นวิวและหมอกได้ 360 องศา และมีอากาศดีตลอดปี เขาศูนย์เป็นพื้นที่สีแดงในยุค คอมมิวนิสต์รุ่งเรือง และกลายเป็นชนวนทำให้มีการ แย่งชิงหลุ่มแร่และการฆ่ากันรายวัน จนได้รับว่า ดินแดน มิคสัญญี ในขณะนั้น 

## การประวัติทำแร่วุลแฟรมบนเขาศูนย์

มีการค้นพบแร่วุลแฟรมบนภูเขา  ทำให้ผู้คนหลั่งไหลเข้ามาหาแร่ ตั้งแต่ปี พ.ศ. 2512 เป็นต้นมา โดยเริ่มจากการหาแร่บนผิวดินที่เรียกว่าลูกพลัดต่อมาพัฒนาเป็นการขุดลึกลงไปในชั้นหินเป็นอุโมงค์ไปตามสายแร่ เมื่อมีการขุดกันมากสาย แร่ที่พบก็อยู่ลึกลงไปทุกทีและสินแร่ที่ขุดได้มีปริมาณน้อยลง แต่เนื่องจากชื่อเสียงที่โด่งดังของเขาศูนย์ยามนั้นว่าเคยสร้างคนขุดให้รวยได้ภายในเวลารวดเร็ว ทำให้ผู้คนที่หวังจะแสวงโชคยังคงอพยพเข้ามา จนกระทั่ง พ.ศ. 2524 กองทัพภาคที่ 4 โดยพล.ท. จวน วรรณรัตน์ (ยศในขณะนั้น) ได้ออกคำสั่งปิดเขาศูนย์ ห้ามมีการขุดและซื้อขายแร่บนเขาอย่างเด็ดขาด โดยให้เหตุผลด้านความมั่นคงของประเทศ แต่ยังคงมีการดื้อแพ่งของผู้แสวงโชคส่วนหนึ่งที่ทำการต่อไปตามปกติ ดังนั้นในวันที่  24 เมษายน พ.ศ. 2525 กองทัพภาคที่ 4 โดยพล.ท. หาญ ลีนานนท์ (ยศในขณะนั้น) ได้ออกคำสั่งรื้อถอนสิ่งก่อสร้างทั้งหมด  และให้ขนย้ายสิ่งของ สัมภาระและคนทั้งหมด ลงจากเขาศูนย์ภายใน 24 ชั่วโมง มีการจัดบริการรถยนต์และรถไฟขบวนพิเศษอพยพย้ายผู้คนที่มาแสวงโชคกลับภูมิลำเนา ส่วนผู้ไม่มีที่ทำกินก็ให้อพยพไปที่นิคมสร้างตนเองสุคิริน อำเภอสุคิริน จังหวัดนราธิวาสพร้อมมอบที่ดินทำกินให้ ตามแนวนโยบาย 66/23 หรือ “ใต้ร่มเย็น” ทำให้การทำแร่บนเขาศูนย์ได้หยุดลงนับแต่นั้นเป็นต้นมา

การขุดแร่ที่ผ่านมาทำให้เหลือสายแร่อยู่ในระดับที่ลึกมากกว่า 200 เมตร ประกอบกับแร่วุลแฟรมมีราคาที่ตกต่ำมาก แม้สถานการณ์ในพื้นที่จะสงบลงแล้วก็ตาม จึงไม่มีผู้สนใจจะขุดแร่ที่เขาศูนย์อีกต่อไป เพราะไม่คุ้มกับความเสี่ยงและการลงทุน  ในที่สุดการขุดแร่วุลแฟรมบนเขาศูนย์ก็หยุดไปโดยปริยายจนถึงปัจจุบัน

ปัจจุบันเขาศูนย์ ได้กลายเป็นแหล่งท่องเที่ยวเชิงประวัติศาส โดยพัฒนาให้เป็นจุดชมวิว บนยอดเขาศูนย์ และเส้นทางเดินสำรวจ อุโมงค์เหมืองเก่า และพัฒนาเส้นทางให้สะดวกสะบายสำหรับนักท่องเที่ยว โดยมีถนนคอนกรีตตลอดเส้นทาง และ ระหว่าง กม.0-2 ก็ มีที่พักรีสอร์ทเกิดขึ้นหลายเจ้า และร้านกาแฟ ทำให้สะดวกในการเดินทางสู่ยอดเขาศูนย์

## อ้างอิง

ศูนย์
หมวดหมู่:แหล่งแร่
ถนนลิขิต

**ถนนลิขิต** () เป็นถนนสายหนึ่งในกรุงเทพมหานคร เป็นถนนเส้นสั้น ๆ ในลักษณะของซอย มีระยะทางเริ่มตั้งแต่ถนนพิษณุโลก เขตดุสิต บริเวณด้านข้างสำนักงานคณะกรรมการป้องกันและปราบปรามการทุจริตแห่งชาติ (ปปช.) ไปทางทิศเหนือผ่านโรงเรียนมัธยมวัดเบญจมบพิตร และถนนสิ้นสุดที่ถนนศรีอยุธยา 

ถนนลิขิตมีระยะทางรวม 350 เมตร ความกว้าง 6.5 เมตร

## แหล่งข้อมูลอื่น
*

ลิขิต
ลิขิต
เต้าหู้ยี้

__notoc__
thumb|เต้าหู้ยี้
thumb|เต้าหู้ยี้บรรจุขวด
**เต้าหู้ยี้** () เป็นผลิตภัณฑ์จากถั่วเหลือง ได้จากการหมักเต้าหู้กับเกลือและเครื่องปรุงแต่งรสต่าง ๆ และผ่านกรรมวิธีทุติยภูมิด้วยเชื้อรา ผลิตในจีนแผ่นดินใหญ่ ฮ่องกง ไต้หวัน รีวกีว และเอเชียตะวันออกเฉียงใต้ ใช้เป็นเครื่องปรุงรสทั่วไปในอาหารเอเชียตะวันออก 

มีคุณค่าโปรตีนจากถั่วเหลือง ลักษณะเป็นก้อนเต้าหู้เนื้ออ่อนแน่น มีรสหลักเค็ม สีและรสชาติรองแตกต่างกันไปตามวัฒนธรรมท้องถิ่น เช่น เต้าหู้ยี้ในซูโจวมีสีขาวอมเหลืองและมีรสชาติค่อนข้างนุ่มนวล ในกรุงปักกิ่งเป็นสีแดงและออกหวาน ในมณฑลกวางตุ้งมีสีแดงเช่นกัน แต่รสเค็มและเผ็ดเล็กน้อย ในเสฉวนเต้าหู้ยี้จะเผ็ดกว่ามาก สามารถนำมาใช้เป็นเครื่องปรุงรสในอาหารโดยตรงหรือนำไปประกอบเป็นอาหาร

เต้าหู้ยี้มีชื่อเรียกในภาษาจีนกลางหลายชื่อ เช่น *โต้วฟู่หรู่* (豆腐乳), *โต้วหรู่* (豆乳) หรือ *ฟู่หรู่* (腐乳) ชื่อเรียกในภาษาอังกฤษว่า *Chinese Cheese*  คำว่า 腐 (*ฟู่*) หมายถึงการหมัก และ 乳 (*หรู่*) หมายถึงนม โดยทั่วไปเต้าหู้ยี้มักหมักด้วยเชื้อราสกุลมิวคอร์ (*Mucor*) ได้แก่ *Mucor sufu*, *Mucor Rouxianus*, *Mucor racemosus* และ สกุลไรโซพุส (*Rhizopus*) เช่น *Rhizopus chinensis* เป็นต้น การหมักด้วยเชื้ออื่น เช่น เต้าหู้ยี้อู่ฮั่นหมักด้วยแบคทีเรีย *[[Bacillus subtilis]]* 

## ชื่อเรียก

* ภาษาไทย เรียก *เต้าหู้ยี้*
* ภาษาจีนกลาง เรียก *โต้วฟู่หรู่* (豆腐乳) หรือ *โต้วหรู่* (豆乳) โดยทั่วไปเรียก *ฟู่หรู่* (腐乳)
* ภาษาญี่ปุ่น เรียก ฟูรุ (ふにゅう、fǔrǔ)
* ภาษาเวียดนาม เรียก เจา (chao) หรือ เดิ่วฝุหญึ (đậu phụ nhự)
* ภาษาฟิลิปปินส์ เรียก ตาฮูริ (ta-huri)
* ภาษาอินโดนีเซีย เรียก taokaoan

## ชนิด

### ตามลักษณะและรสชาติ
การจำแนกชนิด ตามลักษณะและรสชาติจากการทำเต้าหู้ยี้โดยเติมเครื่องเทศและสารปรุงแต่งธรรมชาติต่าง ๆ เช่น 
* *เต้าหู้ยี้ขาว* ได้จากการหมักเชื้อราหรือจุลินทรีย์บริสุทธิ์หรือเชื้อผสมตามธรรมชาติ ต่างจากเต้าหู้ยี้สีแดง คือ ไม่มีการเติมข้าวยีสต์แดง
* *เต้าหู้ยี้แดง* (紅腐乳; *hóngfǔrǔ*, หรือ 南乳; *nánrǔ*; red fermented bean curd) เกิดจากการเติมข้าวยีสต์แดง (ข้าวหมากแดง จากการหมักด้วย *[[Monascus purpureus]]*)
* *เต้าหู้ยี้เหลือง* ทำจากการเติมเต้าเจี้ยว หรืออาจเติมผงพะโล้ มักพบในอาหารแต้จิ๋ว
* *เต้าหู้ยี้ข้าวหมาก* เกิดจากการเติมข้าวหมาก บางครั้งผสมกับเต้าเจี้ยวด้วย มีรสออกหวานเล็กน้อย
* *เต้าหู้ยี้เผ็ด* ด้วยการเติมพริกแดง ข้าวแดง และยี่หร่า
* *เต้าหู้ยี้เหม็น* (臭豆腐乳; chòu dòufu rǔ; stinky fermented bean curd) มีพื้นผิวสีน้ำเงินเทาและมีกลิ่นเหม็นด้วยรสชาติที่เป็นเอกลักษณ์
ที่พบมากในประเทศไทยคือ เต้าหู้ยี้แดง และเต้าหู้ยี้เหลือง

### ตามกระบวนการผลิต
การจำแนกชนิด ตามกระบวนการผลิต ได้แก่

* เต้าหู้ยี้ที่หมักด้วยเชื้อรา (mold-fermented furu) 
* เต้าหู้ยี้ที่หมักแบบธรรมชาติ (naturally fermented furu) ―ใช้เชื้อจุลินทรีย์ และเชื้อราที่เกิดขึ้นเองตามธรรมชาติ ทำให้มีเชื้อหลายชนิดร่วมกระบวนการหมัก
* เต้าหู้ยี้ที่หมักด้วยเชื้อแบคทีเรีย (bacteria-fermented furu) ―ใช้แบคทีเรียเพียงชนิดเดียวหมักแทนเชื้อรา หรือเชื้อผสม เป็นวิธีที่นิยมในญี่ปุ่นที่เรียกว่า นัตโต เชื้อแบคทีเรียที่ใช้ ได้แก่ เช่น สกุล *Bacillus* หรือ สกุล *Micrococcus*
* เต้าหู้ยี้ที่หมักด้วยเอนไซม์ (enzymatically ripened sufu) ―ใช้เอนไซม์หมักแทน ต้องใช้เวลานาน ประมาณ 6–10 เดือน

## ดูเพิ่ม
* รายชื่ออาหารจากเต้าหู้

## อ้างอิง

หมวดหมู่:ผลิตภัณฑ์จากถั่วเหลือง
หมวดหมู่:อาหารจีน
หมวดหมู่:อาหารหมักดอง
หมวดหมู่:เครื่องปรุงรสจีน
หมวดหมู่:อาหารจากเต้าหู้
พิพิธภัณฑสถานแห่งชาติ ชุมพร

**พิพิธภัณฑสถานแห่งชาติ ชุมพร** ตั้งอยูเลขที่ 302 ศูนย์ราชการจังหวัดชุมพร ถนนอาภากร ตำบลนาชะอัง อำเภอเมืองชุมพร จังหวัดชุมพร 86000 ภายจะจัดนิทรรศการใน อาคารพิพิธภัณฑ์สถานแห่งชาติชุมพร จะมีทั้งการจัดแสดงมรดกดีเด่นของจังหวัดชุมพร เรื่องประวัติศาสตร์จังหวัดชุมพร ธรรมชาติวิทยา เส้นทางพายุไต้ฝุ่นที่พัดถล่มในจังหวัดชุมพร ชุมชนโบราณเขาสามแก้วแสดงให้เห็นถึงความเป็นอยู่ในหมู่บ้านนี้ ฯลฯ พิพิธภัณฑ์สถานแห่งชาติชุมพรเปิดแสดง 09.00 - 16.00 นาฬิกา ปิด วันจันทร์ วันอังคาร และวันหยุดนักขัตฤกษ์

## แหล่งข้อมูลอื่น

* เว็บไซต์ทางการ
* ประวัติความเป็นมาของพิพิธภัณฑ์สถานแห่งชาติชุมพร

หมวดหมู่:พิพิธภัณฑ์ในจังหวัดชุมพร
ชุมพร
หมวดหมู่:สิ่งก่อสร้างในอำเภอเมืองชุมพร
คาร์ตไรเดอร์

***เครซีเรสซิงคาร์ตไรเดอร์*** (; ) เป็นเกมแข่งรถหลายผู้เล่นแบบออนไลน์ที่พัฒนาโดยเน็กซอน โดยเกมเป็นส่วนหนึ่งของแฟรนไชส์*[[Crazy Arcade|เครซีอาร์เคด]]* เกมได้รับรายได้จากการขายไอเท็มเสมือนจริงภายในร้านค้าในเกม รวมถึงยานพาหนะประเภทต่าง ๆ และสีสเปรย์ *คาร์ตไรเดอร์* มียานพาหนะแฟนตาซีที่สมมติขึ้นและโมเดลเกมที่สร้างจากรถในชีวิตจริง ซึ่งพัฒนาโดยความร่วมมือกับบริษัทต่าง ๆ เช่น BMW Korea

## การเล่น
เกมนำเสนอโหมดเกมที่หลากหลาย ขึ้นอยู่กับการรวบรวมไอเท็มเป็นหลักหรือกำหนดให้ผู้เล่นดริฟต์เพื่อรับไอเท็มบูสต์

## การตอบรับ
คาร์ตไรเดอร์เป็นเกมที่ได้รับแรงบันดาลใจจากซีรีส์*[[มาริโอคาร์ต]]* แม้ว่าในตอนแรกจะถูกวิพากษ์วิจารณ์ว่าเป็นการลอกเลียนแบบมาริโอคาร์ต แต่นินเท็นโดระบุว่าพวกเขาต้องการรักษาความสัมพันธ์ที่สร้างสรรค์กับเน็กซอน เช่นเดียวกับบริษัทพัฒนาเกมอื่น ๆ ในเกาหลี ที่กล่าวว่า "การทำร้ายซึ่งกันและกันผ่านการแข่งขันนั้นไม่เป็นประโยชน์ สำหรับนินเท็นโดก็เช่นกัน"

ภายในปี พ.ศ. 2550 ชาวเกาหลีใต้ประมาณ 25% เคยเล่นเกมอย่างน้อยหนึ่งครั้ง ข้อมูลเมื่อ พ.ศ. 2563 เกมดังกล่าวมีผู้ใช้ที่ลงทะเบียนแล้วกว่า 380 ล้านคนทั่วโลกบนแพลตฟอร์มพีซี ซึ่งมากกว่าครึ่งหนึ่งของประชากรเกาหลีและมากกว่า 45% ของประชากรไต้หวัน

*คาร์ตไรเดอร์รัช+* เวอร์ชันโทรศัพท์มียอดดาวน์โหลดทะลุ 10 ล้านครั้งทั่วโลกหลังจากเปิดตัวเพียงสองสัปดาห์แรก นอกจากนี้ยังติดอันดับกูเกิล เพลย์ของเกาหลีใต้อีกด้วย

ภายในปี พ.ศ. 2563 แฟรนไชส์ทำรายได้ตลอดชีพมากกว่า 700 ล้านดอลลาร์สหรัฐทั่วโลก ข้อมูลเมื่อ พ.ศ. 2564 เกมนี้ทำรายได้ทั่วโลกไปแล้วกว่า 1 พันล้านเหรียญสหรัฐ

## อ้างอิง

## แหล่งข้อมูลอื่น
* 
* เว็บไซต์''คาร์ตไรเดอร์: ดริฟต์''

หมวดหมู่:วิดีโอเกมที่ออกวางจำหน่ายในปี พ.ศ. 2547
หมวดหมู่:เกมออนไลน์มัลติเพลเยอร์
หมวดหมู่:วิดีโอเกมแข่งความเร็ว
หมวดหมู่:วิดีโอเกมที่พัฒนาขึ้นในประเทศเกาหลีใต้
หมวดหมู่:เกมสำหรับวินโดวส์
รายชื่อตอน ซีเอสไอ: ไครม์ซีนอินเวสติเกชัน

นี่คือรายชื่อตอนและวันที่ออกอากาศของ **[[ซีเอสไอ: ไครม์ซีนอินเวสติเกชัน]]** ในสหรัฐอเมริกา.

ซีซั่นที่ 1,2,3 และ 4 มีทั้งหมด 23 ตอน, ซีซั่นที่ 5 มีทั้งหมด 25 ตอน, ซีซั่นที่ 6 และ 7 มีทั้งหมด 24 ตอน, ซีซั่นที่ 8 มีทั้งหมด 17 ตอน, ซีซั่นที่ 9 มีทั้งหมด 24 ตอน, ซีซั่นที่ 10 มีทั้งหมด 23 ตอน, ซีซั่นที่ 11 มีทั้งหมด 22 ตอน, ซีซั่นที่ 12 มีทั้งหมด 20 ตอน และซีซั่นที่ 13 มีทั้งหมด 22 ตอน.

ชื่อตอนภาษาไทย มาจากการออกอากาศของช่อง AXN ของ True Visions.

ณ วันที่   2557 **ซีเอสไอ: ไครม์ซีนอินเวสติเกชัน** ออกอากาศไปแล้วทั้งหมด **308** ตอน

### ซีซั่นที่ 1: 2543 - 2544

### ซีซั่นที่ 2: 2544 - 2545

### ซีซั่นที่ 3: 2545 - 2546

### ซีซั่นที่ 4: 2546 - 2547

### ซีซั่นที่ 5: 2547 - 2548

### ซีซั่นที่ 6: 2548 - 2549

### ซีซั่นที่ 7: 2549 - 2550

### ซีซั่นที่ 8: 2550 - 2551

### ซีซั่นที่ 9: 2551 - 2552

### ซีซั่นที่ 10: 2552 - 2553

### ซีซั่นที่ 11: 2553 - 2554

### ซีซั่นที่ 12: 2554 - 2555

### ซีซั่นที่ 13: 2555 - 2556

### ซีซั่นที่ 14: 2556 - 2557

หมวดหมู่:รายชื่อตอนภาพยนตร์แนวสืบสวนสอบสวนฆาตกรรม
ขุนศรีวิชัย

**ขุนศรีวิชัย**เป็นชื่อบรรดาศักดิ์ของตัวละครตัวหนึ่งในเสภาขุนช้างขุนแผน โดยเป็นบิดาของขุนช้าง นอกจากจะเป็นคนรุ่นเดียวกับขุนไกรพลพ่ายบิดาของขุนแผนแล้วยังถึงแก่กรรมในโอกาสไล่เลี่ยกันอีกด้วย

## พื้นเพ

ขุนศรีวิชัยเป็นข้าราชการพลเรือน เกิดที่จ.สุพรรณบุรีมีตำแหน่งเป็นนายกรมช้างนอก มีหน้าที่ดูแลช้างหลวงทั้งปวงในจังหวัดสุพรรณบุรีและคอยเฝ้าระวังโขลงช้างป่าซึ่งมีเป็นอันมากในจังหวัดนั้น

ด้านฐานะทางเศรษฐกิจของขุนศรีวิชัย เสภาขุนช้างขุนแผนว่า

ซึ่งศาสตราจารย์ พลตรี หม่อมราชวงศ์**[[คึกฤทธิ์ ปราโมช]]** อธิบายว่า

## ครอบครัว

ด้านครอบครัวนั้น ขุนศรีวิชัยสมรสกับนางเทพทอง ตั้งครอบครัวอยู่ที่ตำบลท่าสิบเบี้ย จังหวัดสุพรรณบุรี ทั้งสองมีบุตรด้วยกันเพียงคนเดียวคือขุนช้าง

ในบรรดาครอบครัวทั้งสามนั้น คือ ครอบครัวของขุนแผน ครอบครัวของขุนช้าง และครอบครัวของนางวันทอง ขุนศรีวิชัยดูเหมือนจะมียศสูงกว่าเพื่อน เพราะเป็นข้าราชการคนสนิทของสมเด็จพระพันวษาและมีสิทธิ์เข้าเฝ้าแห่แหนที่กรุงศรีอยุธยาได้ตามใจชอบ

ขุนศรีวิชัยนั้นเมื่อขุนช้างเติบใหญ่ขึ้นเป็นเด็กพอรู้ความก็พาไปเฝ้าถวายดอกไม้ธูปเทียนในระหว่างที่เสด็จออกขุนนางเพื่อถวายตัวเป็นมหาดเล็ก สมเด็จพระพันวษาทอดพระเนตรเห็นขุนช้างแล้วก็ทรงพระสรวลที่ขุนช้างหัวล้านตั้งแต่ยังเล็ก ๆ แต่ก็ทรงรับดอกไม้ธูปเทียนไว้และอนุญาตให้ขุนศรีวิชัยเอากลับไปเลี้ยงดูก่อน เติบใหญ่แล้วค่อยส่งเข้ารับราชการอีกทีก็ได้

## การถึงแก่กรรม

ภายหลังจากที่ขุนไกรพลพ่ายถึงแก่ความตายแล้ว ในบ้านโป่งแดงแห่งจังหวัดสุพรรณบุรีนั้นมีซ่องโจรอยู่ชุกชุม มีนายโจรชื่อ "จันศร" โจรเหล่านั้นเสพสุรายาเมาทุกวัน และลองของกันเอาดาบฟันกันเอาปืนยิงใส่กันก็มิเป็นอันตรายใด ๆ

เหล่าโจรพอทราบว่าขุนศรีวิชัยมีสมบัติมากมายก็ต้องตาต้องใจให้เข้าปล้นยิ่งนัก นายจันศรจึงยกพลราวกับยกทัพออกรบ ตัวนายโจรนั้นขี่ช้างราวกับจอมทัพ และทัพโจรนั้นติดอาวุธนานาชนิดและมากมาย พอมาถึงชายป่าใกล้อำเภอเมืองสุพรรณบุรีก็พักพลเพื่อทำพิธีบูชาครูโจร พิธีดังกล่าวนี้ หม่อมราชวงศ์คึกฤทธิ์ ปราโมช อธิบายว่า

เมื่อพิธีกรรมบูชาครูโจรสิ้นสุดลง บรรดาโจรก็ยกเข้าปล้นบ้านขุนศรีวิชัยโดยมีการโห่ร้องอึกทึกเป็นเชิงจิตวิทยาให้คนในบ้านแตกตื่น ขุนศรีวิชัยนั้นมีวิชาอาคมอยู่ยงคงกระพันฟันไม่เข้าแทงไม่ออกเช่นกัน โจรจึงจับฆ่าด้วยการเอาไม้ไผ่เหลาแหลมเทียงทะลุร่างกายจากทวารหนักออกปาก ขุนศรีวิชัยจึงตายด้วยวิธีการแปลกประหลาดตามความเชื่อทางไสยศาสตร์เช่นนี้ แล้วโจรก็ขนเอาทรัพย์สมบัติไป แต่ทรัพย์สินของขุนศรีวิชัยนั้นมีมากเหลือไม่อาจขนไปหมดได้ กับทั้งเมื่อโจรไปแล้วก็ปรากฏว่าครอบครัวขุนช้างยังอยู่มั่งมีได้จากทรัพย์เดิมที่เหลือ แสดงให้เห็นถึงความร่ำรวยของขุนศรีวิชัย

นับแต่นั้น นางเทพทองภริยาขุนศรีวิชัยก็ปกครองครอบครัวสืบต่อมา

## ผู้รับบทเป็นขุนศรีวิชัยในสื่ออื่น

## อ้างอิง

หมวดหมู่:ตัวละครในขุนช้างขุนแผน
หมวดหมู่:ตัวละครในบันเทิงคดีจากภาคกลางของประเทศไทย
หมวดหมู่:วรรณคดีไทย
หมวดหมู่:บุคคลจากจังหวัดสุพรรณบุรี‎‎
ไชยวัฒน์ สินสุวงศ์

**ไชยวัฒน์ สินสุวงศ์** (เกิด 21 กรกฎาคม พ.ศ. 2492)  เป็นนักการเมืองชาวไทย เป็นเลขาธิการสมัชชาประชาชนแห่งประเทศไทย ผู้ร่วมก่อตั้งพรรคพลังธรรม และอดีตรัฐมนตรีว่าการกระทรวงอุตสาหกรรม

## ประวัติ
เป็นชาวจังหวัดบุรีรัมย์ จบการศึกษา ภาควิชาวิศวกรรมโยธา คณะวิศวกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2514

## การทำงาน

ไชยวัฒน์เข้าสู่การเมืองครั้งแรกด้วยการเป็นสมาชิกกลุ่มรวมพลัง เพื่อสนับสนุนพลตรี จำลอง ศรีเมือง ในการเลือกตั้งผู้ว่าราชการกรุงเทพมหานครเมื่อ พ.ศ. 2528 ต่อมาได้ร่วมก่อตั้งพรรคพลังธรรมกับพลตรี จำลอง และได้รับตำแหน่งรองหัวหน้าพรรคและเป็นรองผู้ว่าราชการกรุงเทพมหานคร ต่อมาหลังเหตุการณ์พฤษภาทมิฬ ไชยวัฒน์ได้รับแต่งตั้งให้ดำรงตำแหน่งรัฐมนตรีว่าการกระทรวงอุตสาหกรรมในรัฐบาลบรรหาร ศิลปอาชา และรับตำแหน่งเป็นหัวหน้าพรรคพลังธรรมแทนที่ พ.ต.ท. ทักษิณ ชินวัตร ที่ลาออกจากตำแหน่งหัวหน้าพรรค และทิ้งพรรคไปหลังพรรคไม่ประสบความสำเร็จในการเลือกตั้ง 17 พฤศจิกายน พ.ศ. 2539

ในการเลือกตั้งเมื่อปลายปี พ.ศ. 2550 ไชยวัฒน์ได้ลงเลือกตั้งสังกัดพรรคประชาธิปัตย์ จังหวัดบุรีรัมย์ แต่ไม่ได้รับการเลือกตั้ง

ในการขับไล่ พ.ต.ท. ทักษิณ ชินวัตรในปี พ.ศ. 2549 และการชุมนุมของพันธมิตรประชาชนพื่อประชาธิปไตยในปี พ.ศ. 2551 ไชยวัฒน์เข้าร่วมด้วย มีบทบาทเป็นผู้นำมวลชนปิดถนนที่จังหวัดนครราชสีมาจนถูกแจ้งจับในข้อหากบฏต่อแผ่นดินจนกระทั่งในวันที่ 3 ตุลาคม ไชยวัฒน์ถูกตำรวจจับกุมขณะอยู่บนทางด่วน ขณะออกจากที่ชุมนุมไปผลัดเปลี่ยนเสื้อผ้าที่บ้านของไกรศักดิ์ ชุณหะวัณ
 
ชีวิตส่วนตัว ไชยวัฒน์รับประทานอาหารมังสวิรัติเป็นอาหาร จนได้รับฉายาว่า "มหาไชยวัฒน์" แบบเดียวกับที่ พล.ต. จำลอง ที่ได้รับว่า "มหาจำลอง"

ไชยวัฒน์เคยให้ความคิดเห็นเรื่องบ้านเมืองพร้อมกับไพศาล พืชมงคล ทาง เอฟ.เอ็ม. 92.25 เมกกะเฮิร์ซ ทุกวันอาทิตย์ เวลา 16.00–17.00 น. แต่ยุติไปในกลางปี พ.ศ. 2552 

ไชยวัฒน์ได้ร่วมกันก่อตั้งสถานีโทรทัศน์ผ่านดาวเทียมช่อง ๑๓ สยามไท กับกลุ่มที่มีความเห็นทางการเมืองในทางเดียวกัน เช่น พล.ร.อ. บรรณวิทย์ เก่งเรียน, สมบูรณ์ ทองบุราณ, น.ต. ประสงค์ สุ่นศิริ, อธิวัฒน์ บุญชาติ, การุณ ใสงาม

ในส่วนของการตั้งพรรคการเมืองใหม่ของทางกลุ่มพันธมิตประชาชนเพื่อประชาธิปไตยนั้น ไชยวัฒน์ไม่เห็นด้วย และได้วิจารณ์ถึงเรื่องนี้ ทำให้สนธิ ลิ้มทองกุล หนึ่งในแกนนำพันธมิตรฯ และหัวหน้าพรรคการเมืองใหม่ คนที่ 2 กล่าวหาว่าไชยวัฒน์กำลังจะไปตั้งพรรคการเมืองอีกพรรคหนึ่งร่วมกับ ประชัย เลี่ยวไพรัตน์ และมีการกล่าวหาอีกว่า ไชยวัฒน์เป็นพันธมิตรฯตัวปลอมซึ่งเรื่องนี้ไชยวัฒน์ได้ปฏิเสธ และยืนยันว่าสมัชชาประชาชนแห่งประเทศไทยจะไม่แปรสภาพเป็นพรรคการเมืองเด็ดขาด

## เครื่องราชอิสริยาภรณ์

## อ้างอิง

* ฐานข้อมูลการเมืองไทย 

 

หมวดหมู่:บุคคลจากอำเภอเมืองบุรีรัมย์
หมวดหมู่:นักการเมืองจากจังหวัดบุรีรัมย์
หมวดหมู่:รัฐมนตรีว่าการกระทรวงอุตสาหกรรมไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:หัวหน้าพรรคการเมืองในประเทศไทย
หมวดหมู่:นักการเมืองพรรคพลังธรรม
หมวดหมู่:พรรคประชาธิปัตย์
หมวดหมู่:นักการเมืองที่เป็นแนวร่วมกปปส.
หมวดหมู่:การเมืองภาคประชาชน
หมวดหมู่:บุคคลที่เกี่ยวข้องกับเหตุการณ์พฤษภาทมิฬ
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สวนศรีเมือง (จังหวัดระยอง)

**สวนศรีเมือง** เป็นสวนสาธารณะ ที่ชาวเมืองมักจะเรียกกันว่า เกาะกลาง สมัยก่อนเคยเป็นดินแดนที่ประหารนักโทษ สวนศรีเมืองระยองแห่งนี้มีพื้นที่ประมาณ 70 ไร่ ภายในมีหอพระพุทธอังคีรส เป็นที่ประดิษฐานของพระอังคีรส อยู่ด้านหน้าของสวนศรีเมือง 

## ที่ตั้ง
ใช้ทางหลวงหมายเลข 3 สายสุขุมวิท แล้วให้เลี้ยวเข้าถนนตากสินมหาราช แล้วจนถึงสำนักงานเทศบาล ในอำเภอเมืองระยอง
ให้เลี้ยวขวาเข้าไปจนถึงฝั่งตรงข้าม สวนศรีเมืองจะอยู่ด้านหลังของศาลากลางจังหวัดระยอง

## ดูเพิ่ม
* ข้อมูลสวนศรีเมือง 
* ข้อมูลสวนศรีเมือง 

หมวดหมู่:สวนสาธารณะในจังหวัดระยอง
หมวดหมู่:สิ่งก่อสร้างในอำเภอเมืองระยอง